วันที่11พฤศจิกายนมีเพศสัมพันธ์กับแฟนแต่ได้กินยาคุมฉุกเฉิน นับไป7วันประจำเดือนได้มาตามปกติ หลังจากนั้นได้มีเพศสัมพันต่ออีกสองครั้งแต่หลั่งนอกทั้งสอง พอมาเดือนธันวาได้มีอีกหนึ่งครั้งแต่ครั้งนี้ได้มีเพศสัมพันธ์ทางประตูหลังแล้วมีการหลั่งใน พอถึงวันที่16ธันวาเป็นรอบเดือนแต่ตอนนี้23ธันวาแล้วประจำเดือนยังไม่มา มีสิทธ์ท้องไหมคะ
สวัสดีค่ะ การมีเลือดออกหลังจากที่ทานยาคุมฉุกเฉินไป 7 วัน หากไม่ใช่ช่วงวันที่ที่ประจำเดือนควรจะมา ก็น่าจะเป็นเลือดที่เกิดจากผลของยาคุมฉุกเฉินได้ค่ะส่วนการมีเพศสัมพันธ์ในวันต่อๆ มา โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% ส่วนการมีเพศสัมพันธ์ทางทวารหนัก ไม่ได้ทำให้เกิดการตั้งครรภ์ได้ค่ะหากในตอนนี้ ประจำเดือนยังไม่มา แนะนำควรลองตรวจหาการตั้งครรภ์ดูก่อน หากตรวจไม่พบ การที่ประจำเดือนยังไม่มา ก็อาจเกิดจากผลของยาคุมฉุกเฉินที่ได้ทานไปตั้งแต่เดือน พ.ย.ได้ หรือเกิดจากสาเหตุอื่นๆ ร่วม เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น ซึ่งหากตรวจไม่พบการตั้งครรภ์ ก็ให้รอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ